Аризона и Сан Франциско продължават гонитбата си - Бейзбол - Sportal.bg
Аризона и Сан Франциско продължават гонитбата си
13 юни 2011 | 14:30
Аризона Дайъмъндбекс победи с 5:1 Флорида Марлинс при гостуването си в Маями и така продължи гонитбата със Сан Франциско Джайънтс в Западната дивизия на Националната лига в Мейджър лийг бейзбол (MLB). Тази сутрин шампионът победи Синсинати Редс с 4:2 у дома и запази крехкия си аванс от 1 мач пред "гърмящите змии".
На възвишението за Флорида нощес започна Брад Хенд (L 0-2), който прекара 5 ининга на терена, позволявайки 4 точки. Неговият опонент Даниъл Хъдсън (W 7-5) пък се задържа един ининг повече и въпреки че допусна 8 хита, играчите на домакините успяха да пресекат хоума само веднъж.
"Чувствах се добре. Мисля, че направих сравнително добри неща", заяви щастливият Хъдсън.
Дайъмъндбекс захапа противника си смъртоносно още в началото на мача, като дръпна с 2 точки в 1-вия ининг. Стивън Дрю изстреля двоен хит и позволи на Джъстин Ъптън и Уили Блумкуист да обиколят базите за 2:0.
Последва безрезултатен ининг, преди в началото на 3-тия соло хоумрън на Райън Робъртс да направи 3:0. Малко по-късно в същото нападение саможертвен флай на Ксавиер Нейди помогна на Дрю да отбележи за 4:0.
Надеждата на "марлините" се върна в края на 7-ия, когато саможертвен флай на Габи Санчес намали на 1:4. Крайният резултат бе оформен от двоен хит на Херардо Пара в началото на 9-ия.
"Изживяваме това през всичките си домакински мачове. Редовното удряне ни липсва, нямаме рънери в позиции за отбелязване. Но съм убеден, че ще се измъкнем от ситуацията", коментира мениджърът на Марлинс Едуин Родригес.
Флорида Марлинс – Аризона Дайъмъндбекс 1:5
ст. "Сън Лайф"
Батер на Аризона на косъм от цикъл при разгром над Флорида
Сан Франциско на косъм от върха след обрат срещу Аризона
Атланта излъга Флорида с 2 хита
Флорида спря устрема на Сан Франциско
Итиър донесе победа на Доджърс в Маями
Питчер на Флорида изпусна "ноу хитър"
Мениджърът на Флорида напусна преди 10-ата поредна загуба
Аризона превзе върха на Запад